Οι ***Διακοπές στην Κολοπετινίτσα*** είναι ασπρόμαυρη ελληνική κωμική ταινία του 1959 σε σκηνοθεσία του Βασίλη Γεωργιάδη και σενάριο του Ναπολέωντα Ελευθερίου. Πρωταγωνιστούν οι Μίμης Φωτόπουλος, Κώστας Χατζηχρήστος, Ρίκα Διαλυνά, Τάκης Χριστοφορίδης, Σπύρος Φωκάς, Λαυρέντης Διανέλλος και ο Χρήστος Τσαγανέας.

Η υπόθεση της ταινίας περιστρέφεται γύρω από ένα ζευγάρι Ελληνοαμερικανών τον Τώνη (Τάκης Χριστοφορίδης) και την Τζούντι (Ρίκα Διαλυνά), το οποίο πηγαίνει στη Κολοπετινίτσα. Το ζευγάρι θα ισχυριστεί στον Πρόεδρο της κοινότητας Ευθύμιο Ταμζούρλα (Κώστας Χατζηχρήστος) και τον αγροφύλακα Μιλτιάδη Σουρβό (Μίμης Φωτόπουλος) , που τους υποδέχονται ότι βρίσκονται εκεί για να περάσουν το μήνα του μέλιτος, καθώς έχουν παντρευτεί πρόσφατα. Στην πραγματικότητα, όμως, πρόκειται για δύο απατεώνες που κατέφυγαν εκεί γιατί έκλεψαν ένα μεγάλο ποσό από τον επιχειρηματία Ιορδάνη Μουράτογλου (Χρήστος Τσαγανέας), ο οποίος είναι φίλος του Τώνη και θαυμαστής της Τζούντι, με την τελευταία να είναι τραγουδίστρια. Όταν ο πρόεδρος Ευθύμιος, εν όψει των επερχόμενων κοινοτικών εκλογών, ανακαλύψει ένα πηγάδι με εξαιρετικό και θεραπευτικό νερό θα προσκαλέσει τον Μουράτογλου στην Κολοπετινίτσα για να κτίσει ένα ξενοδοχείο. Από την άλλη μεριά, ο επιχειρηματίας έχει ήδη στείλει στο χωριό ένα ζωγράφο, τον Αλέκο (Σπύρος Φωκάς) , για να παρακολουθεί το ζευγάρι των Ελληνοαμερικανών. Μια σειρά από απρόοπτες καταστάσεις θα έχει σαν συνέπεια να μην καταφέρει να επανεκλεγεί πρόεδρος της κοινότητας ο Ταμζούρλας. Ωστόσο ο Αλέκος θα κατορθώσει όχι μόνο να εντοπίσει τα κλεμμένα χρήματα, αλλά και να κλέψει την καρδιά της Τζούντι, την οποία ο Μουράτογλου στο τέλος την συγχωρεί.

Η ταινία έκανε πρεμιέρα στις 26 Οκτωβρίου 1959 στις κινηματογραφικές αίθουσες Άστρον, Έλλη, Κοσμοπόλιτ και Σελέκτ στην Αθήνα, ενώ ακολούθησε και η προβολή της στους κινηματογράφους Παλλάς του Πειραιά, Αττικόν της Δράμας, Ορφεύς της Λάρισας, Λυρικόν του Βόλου,  Διονυσία της Θεσσαλονίκης, Ολύμπια της Καβάλας, Αστέρια των Σερρών,  Σταρ της Βέροιας και Διονυσία της Κατερίνης.

Παραπομπές
----------

1. ↑  «*vacation-in-kolopetinitsa*». filmy.gr. Ανακτήθηκε στις 4 Δεκεμβρίου 2023.
2. ↑  «*Η ζωή της πόλεως*» (PDF). *Ψηφιακό Αρχείο Εφημερίδων και Περιοδικού Τύπου - Εθνική Βιβλιοθήκη της Ελλάδος*. Εφημερίδα Ελευθερία. 25 Οκτωβρίου 1959. σελ. 3η. Ανακτήθηκε στις 4 Δεκεμβρίου 2023.
3. ↑  «*Μακεδονικά ημερονύκτια*» (PDF). *Ψηφιακό Αρχείο Εφημερίδων και Περιοδικού Τύπου - Εθνική Βιβλιοθήκη της Ελλάδος*. Εφημερίδα Μακεδονία. 31 Οκτωβρίου 1959. σελ. 2η. Ανακτήθηκε στις 4 Δεκεμβρίου 2023.
4. ↑  «*Μακεδονικά ημερονύκτια*» (PDF). *Ψηφιακό Αρχείο Εφημερίδων και Περιοδικού Τύπου - Εθνική Βιβλιοθήκη της Ελλάδος*. Εφημερίδα Μακεδονία. 22 Οκτωβρίου 1959. σελ. 5η. Ανακτήθηκε στις 4 Δεκεμβρίου 2023.

Εξωτερικοί σύνδεσμοι
--------------------

* *Διακοπές στην Κολοπετινίτσα*   στην IMDb

|  |  |  |  |
| --- | --- | --- | --- |
| 

| π • σ • ε
Βασίλης Γεωργιάδης |
| --- |
|  |
| 
* *Οι άσσοι του γηπέδου* (1956)
* *Καραγκιόζης, ο Αδικημένος της Ζωής* (1959)
* *Διακοπές στην Κολοπετινίτσα* (1959)
* *Κρύσταλλο* (1959)
* *Περιπλανώμενοι Ιουδαίοι* (1959)
* *Φλογέρα και Αίμα* (1961)
* *Μην Ερωτεύεσαι το Σάββατο* (1962)
* *Οργή* (1962)
* *Η Κατάρα της Μάνας* (1962)
* *Γάμος αλά ελληνικά* (1964)
* *Τα κόκκινα φανάρια* (1963)
* *Το χώμα βάφτηκε κόκκινο* (1966)
* *Η 7η Ημέρα της Δημιουργίας* (1966)
* *Κορίτσια στον Ήλιο* (1968)
* *Ραντεβού με μια άγνωστη* (1968)
* *Αγάπη για πάντα* (1969)
* *Ο μπλοφατζής* (1969)
* *Στη Μάχη της Κρήτης* (1970)
* *Ελληνικό Καλοκαίρι* (1971)
* *Εκείνο το καλοκαίρι* (1971)
* *Συνωμοσία στη Μεσόγειο* (1975)
 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
* Πύλη:Ελλάδα
 |

 |